ബ്രോക്കര് വഴിയാണ് ആലോചന വരുന്നത്, പ്രിയ എന്റെ ജീവിതത്തില് വന്നതാണ് വലിയ ഭാഗ്യമാണ്, സുധീര് വിനയന് സംവിധാനം ചെയ്ത് ഡ്രാക്കുള എന്ന സിനിമയിലൂടെ നായകനായെത്തിയ താരമാണ് സുധീര് സുകുമാരന്. സിഐഡി മൂസ എന്ന ചിത്രത്തിലൂടെയാണ് സിനിമാ ലോകത്ത് സുധീര് എത്തിയത്. സിനിമയിലെത്തിയതിനുശേഷം ഇടക്ക് പല വിവാദങ്ങളിലും താരം അകപ്പെട്ടിരുന്നു. അടുത്തിടെ കാന്സര് ബാധിതനായ താരം ജീവിതത്തിലേക്ക് തിരികെയെത്തിയിരുന്നു. ഇപ്പോളിതാ ജീവിതത്തെക്കുറിച്ച് തുറന്നുപറയുകയാണ് താരം, വാക്കുകള്, ഒരു ബ്രോക്കര് വഴിയാണ് ആലോചന വരുന്നത്. മോഡേണ് ആയിട്ടുള്ള പെണ്കുട്ടികളെ വേണ്ടെന്ന് പറഞ്ഞു. ബോംബെയിലും മറ്റും താമസിച്ചിട്ടുള്ളത് കൊണ്ട് ഒരുപാട് മോഡേണ് പെണ്കുട്ടികളെ കണ്ടിട്ടുണ്ട്. പക്ഷേ ഗ്രാമത്തിന്റെ നിഷ്കളങ്കത തുളുമ്ബുന്ന ഒരു നാടന് പെണ്കുട്ടിയെ കിട്ടുമോന്നാണ് ഞാന് ചോദിച്ചത്. അങ്ങനെ ബ്രോക്കര് സുധിയ്ക്ക് ഇഷ്ടപ്പെടുമോന്ന് അറിയില്ലെന്ന് പറഞ്ഞ് ഒരു ഫോട്ടോ കാണിച്ചു. കണ്ടിട്ട് കുഴപ്പില്ല. വലിയ സാമ്ബത്തികമൊന്നും ഇല്ലാത്ത വീട്ടിലെ ആണെന്ന് പറഞ്ഞപ്പോള് ആര്ക്ക് വേണം സാമ്ബത്തികം എന്ന് ഞാനും പറഞ്ഞു. അങ്ങനെ അത് ആലോചിക്കാന് തീരുമാനിച്ചു. പോയി കണ്ടു, ഇഷ്ടപ്പെട്ടു, പോയി കണ്ടപ്പോള് തന്നെ ഇവളാണ് എന്റെ പെണ്ണ് എന്ന് മനസില് തോന്നി. കുട്ടിയുടെ പേര് ശ്രീപ്രിയ എന്നായിരുന്നു. ഞങ്ങള്ക്ക് രണ്ടാള്ക്കും സംസാരിക്കാന് വേണ്ടി എല്ലാവരും മാറി തന്നു. എനിക്ക് കുട്ടിയെ ഇഷ്ടമായി എന്ന് പറഞ്ഞപ്പോള് ഏ എന്നൊരു എക്സ്പ്രഷനായിണ് അവളിട്ടത്. അന്ന് പതിനേഴ് വയസ് എന്തോ ഉള്ളു. പതിനെട്ട് ആവാന് ഒരു വര്ഷം കാത്തിരിക്കണം. ചെറിയ പെണ്കുട്ടിയാണെന്ന് പറഞ്ഞ് അച്ഛനും മറ്റുള്ളവരുമൊക്കെ അത് വേണ്ടെന്ന് വെക്കാന് പറഞ്ഞെങ്കിലും എനിക്കത് മതിയെന്ന് തീരുമാനിച്ചിരുന്നു. അങ്ങനെ വിവാഹം കഴിച്ചു. പ്രിയ എന്റെ ജീവിതത്തില് വന്നതാണ് ഏറ്റവും വലിയ ഭാഗ്യമാണ്